**О Б Я В Л Е Н И Е**

**1..Българската телеграфна агенция (БТА) обявява** **търг с тайно наддаване за отдаване под наем на** **площ – част от недвижим имот публична държавна собственост, находящ се в гр. София, бул. „Цариградско шосе“ № 49, предоставен за управление на Българската телеграфна агенция (БТА). Отдаваната площ представлява: площ с размер 1,5 /един и половина/ кв. м. , находяща се на сутеренен етаж за разполагане на един брой вендинг машина за пакетирани храни и безалкохолни напитки.**

С оглед вида и предназначението на гореописаната площ същата се отдава за разполагане на вендинг машина, както е описано. След наемане, трябва да се ползва само по предназначение.

**2. Началната тръжна цена, определена в съответствие с чл. 41, ал. 1 от ППЗДС и извършена оценка от независим оценител, е в размер на 378 лв. (триста седемдесет и осем лева) с включен ДДС.**

**2.1. Наемната цена се индексира ежегодно след изтичане на годината през която договорът е сключен, съобразно процента на официално обявения индекс на инфлация от Националния статистически институт за съответната година.**

**2.2.** Така определената наемна цена не включва консумативните разходи, данъци и такси, свързани с ползването на наетия имот. Всички консумативни разходи, данъци и такси (такса смет и други) са за сметка на наемателя и се заплащат от него.

**2.3.** Наемателят се задължава да заплаща за своя сметка разходите по осъществяване на всички текущи ремонти и поправки, дължащи се на повреди, породени от обикновеното използване на наетите площи, както и разходите за извършени подобрения и ремонти в наетите площи.

**3.** **Определям депозит за участие в търга** в размер на: **30,00 (тридесет) лева** **с начислен ДДС**.

**3.1.** Депозитите се заплащат на касата на БТА, гр. София, бул. „Цариградско шосе“ № 49 или по банков път по следната банкова сметка:

***IBAN:* BG76 BNBG 9661 3100 1793 01**

***BIC:* BNBGBGSD**

**Българска народна банка.**

**3.2.** Депозитите се освобождават по нареждане на председателя на комисията, в следните срокове:

а/ на неспечелилите участници – в 7-дневен срок от датата на обявяване на спечелилия;

б/ на участника, спечелил търга – в 7-дневен срок от сключването на договор за наем. В случай че с лицето не се сключи договор по негова вина, депозитът не се връща.

**4.** Срок за отдаване под наем – 5 (пет) години.

**5.** Търгът ще се проведе на **27.02.2025 г. (четвъртък) от 11.30 ч.** в сградата на БТА: гр. София, бул. „Цариградско шосе“ № 49. Участниците в търга или техни упълномощени представители могат да присъстват при отваряне и разглеждане на ценовите предложения от комисията.

**6.** Специални изисквания към участниците:

**6.1.** В търга не могат да участват физически и юридически лица, които:

а) са в производство по ликвидация;

б) са в открито производство по несъстоятелност, или са сключили извънсъдебно споразумение с кредиторите си по смисъла на чл. 740 от Търговския закон, включително когато дейността им е под разпореждане на съда или са преустановили дейността си;

в) имат непогасени задължения към държавата ,осигурителните фондове и БТА;

г) са участвали при определяне на първоначалната наемна цена.

**6.2.** Кандидатите за участие в търга трябва да декларират съгласието си с клаузите на проекта на договор за отдаване под наем.

**7.** Тръжната документация е безплатна и пълен достъп до същата е осигурен по електронен път на интернет страницата на БТА с адрес: www.bta.bg.

**8.** До участие в търга се допускат само онези кандидати, които, в срока определен за подаване на заявления за участие, подадат заявление, което отговаря на условията и съдържа всички документи съгласно тръжната документация.

**9.** Оглед на обекта може да се извършва през работни дни **от 09:00** **до 17.00ч. до** **24.02.2025 г. (понеделник) включително** след предварителна уговорка на телефон: +359 882 364 361 - Георги Ников или на телефон: + 359 878 123 038 - Недко Попов, при представяне на документ за самоличност и в присъствието на длъжностното лице, определено за провеждане на оглед от страна на БТА. За проведения оглед се попълва декларация за проведен оглед, приложение към тръжната документация.

**10.** Крайният срок за приемане на заявленията за участие е **до 17:00 ч. на** **24.02.2025 г. (понеделник)** сградата на БТА, находяща се в гр. София, бул. „Цариградско шосе“ № 49.